Rusie oor selfoon lei tot vriend se doodŉ Man het homself aan die polisie oorgegee nadat hy Maandag glo sy vriend in Johannesburg se middestad met ŉ skerp voorwerp doodgesteek het. Ao. Xoli Mbele, ŉ polisiewoordvoerder, het gesê die verdagte het homself Dinsdag omstreeks 16:00 aan die polisie oorgegee. Sibusiso Nala (30) is Maandagmiddag by die Calcium-gebou op die hoek van Goud- en Jeppestraat een keer met ŉ mes in sy bolyf gesteek. “Die oorledene en die verdagte was vriende,” het Mbele gesê. “Hulle het glo ŉ rusie gehad oor ŉ vermiste selfoon. Hulle het begin baklei en die verdagte het ŉ mes uitgepluk en sy vriend gesteek.” Nala is op die toneel dood. Die verdagte het na Alexandra gevlug. Hy gaan na verwagting Donderdag in die Johannesburgse landdroshof verskyn.